MØTEPROTOKOLL
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utval: Vik kyrkjelege fellesråd

Møtestad: Vik kommunehus, kantina

Møtedato: 21.1.25 Start kl 09.00-11.00
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Til stades:** Turid Kristine Brekke, Brita Sissel Turvoll, Solrun Skogheim, Roy Egil Stadheim og Karen Melhus.

 **Fråvær:** Nann Ingunn Simlenes, Endre Nese

**Sak 1/25 Godkjenning av innkalling og sakliste.**

Samrøysta godkjent utan merknad

**Sak 2/25 Godkjenning av referat frå møtet 23.10.24**

Samrøysta godkjent utan merknad

**Sak 3/25 Orienteringssaker**

* Orientering om tilsette og stillingar
	+ Karen Melhus går ut i permisjon 9.4.25 og Rasmus Bolstad vert vikar i soknepreststillinga i 70 %. Han held fram som 30 % fengselsprest. Ytterlegare prestevikar vert organisert av Prost. Rasmus går ut av rolla som trusopplærar frå april.
* Rapport prosjekt TAK
	+ Detaljprosjektering ferdig når det gjeld Vangsnes kyrkjetak. Søknad er sendt til Bjørgvin bispedøme. Me arbeider utifrå at tiltak vert utført i 2025.
* Status på Arnafjord gravplass
	+ Prosessen med utgliding av deler av gravplassen har vorte forsterka i vinter. Før me kan søke statsforvaltaren om løyve til utbetring, må me ha framlegg til tiltak klart. Det vert arbeidd med dette så fort me har kapasitet og vinteren kjem på hell.
* Kyrkjedører og «levande kyrkjebygg»
	+ Kyrkjedøra i Fresvik på plass og passar igjen opp mot anna treverk. Viktig å hugse at det er «levande» kyrkjebygg som endrar seg ved temperatur og vær. Fresvik sokn er svært nøgd med den nyoppussa døra!

**Sak 4/25 Val av leiar og nestleiar**

**Samrøysta vedtak:**

Turid Kristine Brekke er gjenvald som leiar og Solrun Skogheim er vald som nestleiar, bekke for eit år.

 **Sak 5/25 Kyrkjelydsbladet Helsing frå kyrkja (HFK)**

**Samrøysta vedtak**

Rekneskapen for kyrkjelydsbladet vert administrert som ei eiga teneste av Vik kyrkjeleg fellesråd. Dette under føresetnad av at Vik kommune godkjenner dette.

**Sak 6/25 Universell tilkomst Vik kyrkje «ein inngang for alle»**

**Samrøysta vedtak**

Vik kyrkjeleg fellesråd startar arbeidet sommaren 2025 med bygging av «ein inngang for alle» ved Vik kyrkje i tråd med teikningar som ligg til grunn for godkjenning av byggeprosjektet.

 **Sak 7/25 Investeringsbudsjett 2025 - 2027**

**Samrøysta vedtak**

Framlegg til investeringsbudsjett for Vik kyrkjeleg fellesråd i økonomiplanperioden vert vedteke med endring på budsjett i 2025 på prosjekt «ein inngang for alle» til 1 025 000

|  |  |  |  |  |  |
| --- | --- | --- | --- | --- | --- |
|  **Investeringsbudsjett økonomiplanperioden 2025-2028** | **«Ein inngang for alle»** | **«Kyrkjetak****Vangsnes»** | **«Kyrkjetak»** | **«Kyrkjetak»** |  |
| **År** | **2025** | **2025** | **2026** | **2027** | **2028** |
| Utgifter |  1 025 000 | 3 000 000 | 3 000 000 | 3 000 000 |  |
| Tilskot Vik kommune | - 900 000 | -3 000 000 | -3 000 000 | -3 000 000 |  |
| Eigenkapital | -125 000 |  |  |  |  |